Document ID: 31995R2690

NEUVOSTON ASETUS (EY) N:o 2690/95,
annettu 17 päivänä marraskuuta 1995,
Kiinasta peräisin olevia säilöttyjä sieniä koskevan tariffikiintiön avaamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
CN-koodeihin 0711 90 40, 2003 10 20 ja 2003 10 30 kuuluvien Agaricus-suvun lajien sienten tuontiin sovellettavista toimenpiteistä 30 päivänä kesäkuuta 1981 annetussa neuvoston asetuksessa (ETY) N:o 1796/81 (1) säädetään lisätuontimaksun kantamisesta tietyt vahvistetut määrät ylittäviltä määriltä järjestelmässä, jota on sovellettu muun muuassa Kiinasta peräisin olevaan tuontiin; Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetulla neuvoston asetuksella (EY) N:o 3290/94 (2) kyseinen järjestelmä on poistettu 1 päivästä heinäkuuta 1995 alkaen ja asetuksessa säädetään, että komissio avaa tariffikiintiöt kyseisten tuotteiden tuontia varten, ja
odoteltaessa vuoden 1994 GATT-sopimuksen XXIV, 6 artiklan mukaisesti yhteisön myönnytysten mukauttamisesta yhteisön viimeisimmän laajenemisen vuoksi Maailman kauppajärjestön jäsenten kanssa aloitettujen neuvottelujen tuloksia olisi vuoden 1995 toiseksi puoliskoksi avattava itsenäisesti tuontia koskeva tariffikiintiö,
ON ANTANUT TÄMÄN ASETUKSEN:
1 artikla
1. Avataan Kiinasta peräisin olevien CN-koodeihin 0711 90 40, 2003 10 20 ja 2003 10 30 kuuluvien Agaricus-suvun lajien säilöttyjen sienten erityistullista poiketen tuontia koskeva yhteisön tariffikiintiö 2 200 tonnia valutettua nettopainoa vastaavalle kokonaismäärälle 1 päivän heinäkuuta ja 31 päivän joulukuuta 1995 väliseksi ajanjaksoksi.
2. Edellä 1 kohdassa tarkoitetun kiintiön rajoissa sovellettavaksi yhteisen tullitariffin tulliksi vahvistetaan CN-koodiin 0711 90 40 kuuluvien tuotteiden osalta 12 prosenttia ja CN-koodeihin 2003 10 20 ja 2003 10 30 kuuluvien tuotteiden osalta 23 prosenttia.
2 artikla
Tämän asetuksen soveltamista koskevat yksityiskohtaiset säännöt vahvistaa komissio asetuksen (ETY) N:o 426/86 (3) 22 artiklassa säädettyä menettelyä noudattaen.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä marraskuuta 1995.

Labels: 17
3
6
18
15